వక్కంతం వంశీ దర్శకత్వంలో 'నా పేరు సూర్య' సినిమా షూటింగ్లో బిజీగా ఉన్న అల్లు అర్జున్ తాజాగా 'గోల్ మాల్' టీమ్ని కలిశాడు. ఓ వాణిజ్య ప్రకటన షూటింగ్ నిమిత్తం ముంబై వెళ్లిన బన్నీకి వీరు ఆహ్వానం పలకడంతో అక్కడ వారితో కాసేపు సరదాగా గడిపాడు. హిందీ చిత్రం ‘గోల్మాల్ ఎగైన్’ ముంబైలో షూటింగ్ జరుపుకుంటోంది. అజయ్ దేవగణ్, టబు, పరిణీతి చోప్రా కీలకపాత్రల్లో నటిస్తున్న ఈచిత్రానికి రోహిత్ శెట్టి దర్శకత్వం వహిస్తున్నాడు. ఈ రెండు షూటింగ్ లు ముంబైలోనే జరుగుతుండటంతో గోల్ మాల్ టీమ్ బన్నీకి ఆహ్వానం పలికింది.అక్కడ తీసిన కొన్ని ఫోటోలను రమేష్ బాలా తన ట్విట్టర్ ద్వారా సోషల్ మీడియా లో పోస్ట్ చేశాడు. షూటింగ్ లో భాగంగా ప్రకాష్ రాజ్ కూడా అక్కడే ఉండటంతో ఆయన కూడా బన్నీతో పాటు హాజరయ్యాడు.
vakkantam vamshee darsakatvamlo 'naa paeru suurya' sinima shootinglo bijiga unna allu arjun taajaagaa 'gol mall' teamni kalisaadu. oo vaanijya prakatana shooting nimittam mumbai vellina banneeki veeru aahvaanam palakadamtho akkada vaaritho kasepu saradaagaa gadipadu. hindi chitram ‘golmal egain’ mumbailo shooting jarupukuntondi. ajay devagan, tabu, parineeti chopra keelakapaatrallo natistunna eechitraaniki rohit shetti darsakatvam vahistunnadu. ee rendu shooting lu mumbailone jarugutundatamto gol mall team banneeki aahvaanam palikindi.akkada teesina konni photolanu ramesh bala tana twitter dwara soshal media loo post cheshaadu. shooting loo bhagamga prakash raj kuudaa akkade undatamtho aayana kuudaa banneetho paatu haajarayyaadu.